EkBass/fiwiki-20250220-pages-articles huggingface dataset:
MSI Wind PC

MSI Wind Pc on Micro-Star Internationalin (MSI) kehittämä pienten ja halpojen kannettavien markkinoille suunnattu tietokone. Wind esiteltiin ensi kertaa CeBIT 2008 -messuilla . Siitä valmistetaan tulevaisuudessa 1024x600 resoluutiota tukevia, 8- ja 10-tuumaisilla näytöillä varustettuja malleja. Kiintolevy on vakiona 2.5 tuumainen, mutta massamuistiksi on myös valittavissa SSD-kiintolevy. Kaikissa Windin versioissa on 1 GB RAM- keskusmuistia. Hinnaksi asettunee n. 300-600 euroa (£299-£699) riippuen varustelusta. Wind PC:n prosessoriksi on valittu Intelin uusi 45nm valmistustekniikkaan perustuva yksiytiminen Atom-tuoteperheeseen kuuluva Diamondville-prosessori, joka toimii 1-1,6GHz kellotaajuuksilla. Atom-prosessorin virrankulutus tulee olemaan hyvin pieni: vain 4 W, mikä mahdollistaa kannettavalle pitkän akunkeston. MSI Wind on MSI:n vastaus Asuksen suositulle Eee PC:lle. Wind tulee tukemaan Linuxia, Windows XP:tä sekä Windows Vistaa. MSI:llä oli julkaisuhetkellä merkittävä etulyöntiasema Asus Eee PC:hen nähden mm. näytön, prosessorin ja tallennuskapasiteetin tähden. Tämä etu kuitenkin kaventui melko pian, kun Asus julkaisi Eee PC 901 kannettavan. == Lähteet == ==Aiheesta muualla== *MSI Pressijulkaisu *Tweaktownin julkaisemat viralliset kuvat kannettavasta *MSI Wind at EEE Journal Luokka:Kannettavat tietokoneet Luokka:Linux-pohjaiset laitteet
Karl Ernst von Baer

Karl Ernst Ritter von Baer, Edler von Huthorn (ven. Karl Maksimovitš Ber, Карл Макси́мович Бэр) (17. helmikuuta 1792 Piiben moisio, Viron kuvernementti – 26. marraskuuta 1876 Tartto, Liivinmaa) oli baltiansaksalainen biologi ja embryologian perustaja. Karl Ernst von Baer syntyi Piiben kartanossa (Hof Piep) Järvamaalla (Kreis Jerwen) Vironmaan ritarikunnan päämiehen Magnus Johann von Baerin (1765–1825) ja Juliane von Baerin (1764–1820) poikana. Hänen esivanhempansa olivat kotoisin Westfalenista. Baer opiskeli Tallinnan katedraalikoulussa 1807–1810 ja sitten Tarton yliopiston lääketieteellisessä tiedekunnassa vuosina 1810–1814. Vuonna 1814 hän väitteli tohtoriksi väitöskirjallaan virolaisten endeemisistä sairauksista. Berliinissä ja Wienissä. Hän työskenteli uransa aikana muun muassa Königsbergissä ja Pietarissa. Viimeiset elinvuodet hän asui Tartossa. Tartossa Toomemäellä on hänen muistopatsaansa, ja hänen kuvansa oli Viron kahden kruunun setelissä. Baerin uran huomattaviin saavutuksiin kuuluu munasolun toimintaperiaatteen selvittäminen. Baer todisti, että alkio paitsi kasvaa, myös käy läpi kehitysopin kuvaaman asteittaisen kehityksen. Hän oli viimeisinä elinvuosinaan myös tunnetuimpia Charles Darwinin teorioiden arvostelijoita. == Lähteet == == Aiheesta muualla == * Panu Turunen, Mitä kirjanystävän tulee tietää Karl Ernst von Baerista? Bibliophilos, n:o 2, 2006, s. 21–24 * Anto Leikola, Vähän lisää von Baerista. Bibliophilos, n:o 3, 2006, s. 50–51 * K. E. v. Baerin elämäkerta * Viron kahden kruunun seteli Luokka:Baltiansaksalaiset Luokka:Virolaiset biologit Luokka:Copley-mitalin saajat Luokka:Vuonna 1792 syntyneet Luokka:Vuonna 1876 kuolleet
Miklós Szabados

Miklós Szabados (7. maaliskuuta 1912 – 12. helmikuuta 1962) oli unkarilainen pöytätennispelaaja. Szabados syntyi Budapestissa ja opiskeli insinööriksi Berliinin yliopistossa. Juutalaissukuisena hän pakeni vuonna 1933 ulkomaille, ja eri puolilla maailmaa kierrettyään hän asettui vakituisesti Australiaan. Szabados oli aikansa menestyksekkäimpiä pöytätennispelaajia. Hän voitti urallaan 15 maailmanmestaruutta: kaksinpelissä vuonna 1931, miesten nelinpelissä Viktor Barnan parina vuosina 1929–1932 ja 1934–1935, sekanelinpelissä Mária Mednyánszkyn parina vuosina 1930, 1931 ja 1934 sekä joukkuekilpailussa vuosina 1929–31 ja 1934–1935. Hän kuoli 49-vuotiaana keuhkokuumeeseen. Hänet on kelpuutettu postuumisti International Jewish Sports Hall of Fameen. ==Lähteet== * sports123.com: pöytätenniksen arvokisatilastoja Luokka:Unkarilaiset pöytätennispelaajat Luokka:Vuonna 1912 syntyneet Luokka:Vuonna 1962 kuolleet Luokka:ITTF Hall of Fame
Igor Iljinski

Igor Vladimirovitš Iljinski (; 24. kesäkuuta 1901 – 13. tammikuuta 1987) oli venäläinen näyttelijä. Hän esiintyi esimerkiksi Vsevolod Meyerholdin elokuvissa ja Jakov Protazanovin Aelitassa (1924). Iljinski työskenteli niin ikään teatterissa; hän oli Moskovan Mali-teatterin tähti. Hän oli Neuvostoliiton kansantaiteilija ja sosialistisen työn sankari. Luokka:Venäläiset näyttelijät Luokka:Sosialistisen työn sankarit Luokka:Vuonna 1901 syntyneet Luokka:Vuonna 1987 kuolleet
Ljudmila Gurtšenko

Ljudmila Markovna Gurtšenko (; 12. marraskuuta 1935 – 30. maaliskuuta 2011) oli venäläinen näyttelijä ja laulaja. Gurtšenko nousi menestykseen jo nuoruudessaan, mutta jatkoi huomattavaa uraansa myös Neuvostoliiton hajoamisen jälkeen. Hänen ensimmäinen merkittävä roolinsa oli elokuvassa Karnevaaliyö (1956), joka teki hänestä tähti. Karnevaaliyö rikkoi kaikki lipputulot (48,64 miljoonaa lippua) ja Gurtšenkon kappaleesta ”Viisi minuuttia” tuli eräänlainen uudenvuoden hymni. Sitten Gurtšenko näytteli useissa muissa Eldar Rjazanovin elokuvissa. Hän sai vuonna 1983 Neuvostoliiton kansantaiteilijan arvonimen. Gurtšenko oli lyhyesti naimisissa laulaja Iosif Kobzonin kanssa. == Aiheesta muualla == * Luokka:Venäläiset näyttelijät Luokka:Venäläiset laulajat Luokka:Vuonna 1935 syntyneet Luokka:Vuonna 2011 kuolleet
Juri Solomin

Juri Mefodijevitš Solomin (; 18. kesäkuuta 1935 – 11. tammikuuta 2024) oli venäläinen näyttelijä. Hän loi huomattavan uran teatterissa, mutta esiintyi myös elokuvissa, joiden joukossa oli toinen pääosa Akira Kurosawan elokuvassa Dersu Uzala. Solomin johti myöhemmällä iällään Moskovan Malyi-teatteria, jonka tähtenä hän itse aiemmin oli. Hänet nimitettiin Neuvostoliiton kansantaiteilijaksi. Solomin toimi Venäjän kulttuuriministerinä vuosina 1990–1992. Näyttelijä, Neuvostoliiton kansantaiteilija Vitali Solomin oli hänen nuorempi veljensä. == Lähteet == == Aiheesta muualla== * Luokka:Venäläiset näyttelijät Luokka:Venäjän ministerit Luokka:Kulttuuriministerit Luokka:Vuonna 1935 syntyneet Luokka:Vuonna 2024 kuolleet
Nurmilaukka

Nurmilaukka (Allium oleraceum) on laukkojen eli sipuleiden sukuun kuuluva kasvi. Se on Suomessa muinaistulokas, jonka läsnäolo viittaa yleensä vanhaan rautakautiseen tai keskiaikaiseen asuinpaikkaan. Nurmilaukka on sukulaisensa ruoholaukan eli ruohosipulin tapaan monivuotinen. Nurmilaukan kukinto on vaatimaton. Siihen muodostuu itusilmuja, joista pudottuaan kasvaa taimia. Varsinais-Suomessa ja Ahvenanmaalla se on melko yleinen, mutta Päijät-Hämeessä luokiteltu harvinaiseksi.Arkeo.net Nurmilaukka on ilmeisesti ollut viikinkien suosima vihannes, jota käytettiin aikanaan muun muassa kaaliruokien mausteena. Nykyään se on harvinaistunut ja paikoin uhanalainen. Nurmilaukka leviää hankalasti sipulisilmuja hyödyntäen ja tarvitsee yleensä ihmisen apua.Liedon luontopolku Ruotsissa sitä käytettiin vielä 1700-luvulla kaalimausteena ja Lönnrot mainitsee kasviossaan tämän käyttötavan.Henriette's Herbal Allium oleraceum inflorescence - Keila.jpg|Nurmilaukan kukinto. Backlök (Allium oleraceum).jpg|Nurmilaukka. == Lähteet == == Aiheesta muualla == * Suomen Lajitietokeskus: Nurmilaukka – Allium oleraceum Luokka:Laukat
Iosif Kobzon

thumb|upright|Iosif Kobzon Iosif Davydovitš Kobzon (; 11. syyskuuta 1937 Tšasiv Jar, Donetskin alue, Ukraina – 30. elokuuta 2018 Moskova, Venäjä) oli ukrainanjuutalainen, sittemmin venäläinen viihdelaulaja ja poliitikko.. Kobzon nousi yhdeksi Neuvostoliiton musiikkikulttuurin suurimmista nimistä. Hänelle myönnettiin Neuvostoliiton valtionpalkinto (1984), ja hänestä tehtiin kolme vuotta myöhemmin Neuvostoliiton kansantaiteilija. Kobzon esiintyi kansainvälisestikin. Ennen pitkää avioliittoaan Ninel Drizinan kanssa hän oli lyhyesti naimisissa Ljudmila Gurtšenkon kanssa. Hänet valittiin useaan otteeseen Venäjän parlamenttiin, ja hän toimi valtionduuman kulttuurikomitean puheenjohtajana. Kobzon osallistui Moskovan teatterikaappauksen uhrien pelastustöihin vuonna 2002. == Lähteet == == Aiheesta muualla == Luokka:Venäläiset laulajat Luokka:Venäläiset poliitikot Luokka:Vuonna 1937 syntyneet Luokka:Vuonna 2018 kuolleet
Lumottu Ella

Lumottu Ella (Ella Enchanted) on elokuva, jossa päänäyttelijänä esiintyy Anne Hathaway. Muissa rooleissa ovat muun muassa Minnie Driver, Vivica A. Fox, Joanna Lumley ja Eric Idle. Elokuvassa Ella (Anne Hathaway) saa haltijakummiltaan tottelevaisuuden lahjan. Hän joutuu tottelemaan kaikkia käskyjä, voimatta itse sille mitään. Vuosien varrella Ellalle ilmenee kuitenkin paljon ongelmia lahjan takia, ja hän päättää hankkiutua siitä eroon. Elokuva perustuu Gail Carson Levinen palkittuun kirjaan. Luokka:Irlantilaiset elokuvat Luokka:Tommy O'Haverin ohjaamat elokuvat Luokka:Vuoden 2004 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset nuortenelokuvat Luokka:Vuoden 2004 brittiläiset elokuvat Luokka:Brittiläiset komediaelokuvat Luokka:Brittiläiset nuortenelokuvat
Etrurian kuningaskunta

Etrurian kuningaskunta () oli kuningaskunta nykyisen Toscanan alueella 1801–1807. Se otti nimensä Etruriasta, vanhasta roomalaisesta nimityksestä etruskien maalle. Käytännössä Etrurian kuningaskunta oli Napoleonin vasallivaltio. Etrurian kuningaskunta perustettiin Aranjuezin sopimuksella 21. maaliskuuta 1801 entisestä Toscanan suurherttuakunnasta. Kuningaskunnan hallitsijoiksi nousivat Parman Bourbonit, jotka olivat menettäneet maansa Ranskan valloitettua Parman herttuakunnan 1796. Ensimmäinen kuningas Louis I kuoli nuorena vuonna 1803, ja häntä seurasi Louis II. Napoleon hajotti kuningaskunnan vuonna 1807. Sen alueista tehtiin kolme Ranskan departementtia. Entiselle kuninkaalle luvattiin kruunu perustettavasta Pohjois-Lusitanian kuningaskunnasta Portugalin alueella, mutta suunnitelma peruuntui Espanjan aloittaessa kapinan Napoleonia vastaan. Napoleonin hävittyä sodan Toscanan suurherttuakunta perustettiin uudelleen. Kuningaskunta lakkasi olemasta Italian yhdistymisen aikana 1800-luvun alkupuolella. ==Aiheesta muualla== Luokka:Italian entiset valtiot ja valtiomuodostelmat Luokka:Ranskan vasallit
Kolumbianviiriäinen

Kolumbianviiriäinen (Odontophorus strophium) on pienehkö maassa kävelevä lintu. Se kasvaa 25 cm pitkäksi. Kaulassa on mustat ja valkoiset raidat. Rinta on punainen ja selkä ruosteenruskea.Birdlife Kolumbianviiriäisiä elää Kolumbiassa Itäisten Andien länsirinteellä. Metsien hakkuut ovat pienentäneet lajin elinaluetta. Laji on vaarantunut. Sitä on aiemmin pidetty uhanalaisempana, mutta 2000-luvulla siitä on tehty uusia havaintoja. == Lähteet == Luokka:Amerikanviiriäiset Luokka:Uhanalaiset linnut
Jakov Protazanov

Jakov Aleksandrovitš Protazanov (; 23. tammikuuta 1881 Moskova – 8. elokuuta 1945 Moskova) oli venäläinen elokuvaohjaaja. Hänen töidensä joukossa ovat mykkäelokuvat Aelita (1924) ja Pyhän Yrjön juhla (1930). == Lähteet == == Aiheesta muualla == * Luokka:Venäläiset elokuvaohjaajat Luokka:Vuonna 1881 syntyneet Luokka:Vuonna 1945 kuolleet
Mikael Tariverdijev

Mikael Leonovitš Tariverdijev (; 15. elokuuta 1931 Tbilisi – 25. heinäkuuta 1996 Sotši) oli neuvostoliittolainen säveltäjä. Hän syntyi armeenivanhemmille Tbilisissä, Georgiassa. Tariverdijev muistetaan etenkin elokuvamusiikistaan, jota hän sävelsi runsaasti. Hän sai ansioistaan Neuvostoliiton valtiopalkinnon (1977) ja Neuvostoliiton kansantaiteilijan arvonimen (1986). Tariverdijev kuoli Sotšissa 64-vuotiaana. Luokka:Neuvostoliittolaiset säveltäjät Luokka:Vuonna 1931 syntyneet Luokka:Vuonna 1996 kuolleet
Lenny Montana

Lenny Montana (syntyjään Leonardo Passafaro, 13. maaliskuuta 1926 – 12. toukokuuta 1992)Lenny Montana (1926-1992)Find a Grave Viitattu 25.7.2024 oli yhdysvaltalainen näyttelijä. Hän esiintyi Luca Brasin roolissa elokuvassa Kummisetä (1972). Muita elokuvia, joissa Montana esiintyi, olivat muiden muassa Superhulttio (1979), The Big Brawl (1980) ja Blood Song (1983). Hän kuoli 66-vuotiaana sydänkohtaukseen Italiassa. Jo ennen näyttelijänuraansa Montana oli saavuttanut tunnustusta showpainijana.Lenny Montana Wrestlingdata- sivustollaViitattu 25.7.2024 ==Lähteet== == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset showpainijat Luokka:Amerikanitalialaiset Luokka:Vuonna 1926 syntyneet Luokka:Vuonna 1992 kuolleet
Frankie Avalon

thumb|Frankie Avalon vuonna 1976. Francis Thomas Avallone eli Frankie Avalon (s. 18. syyskuuta 1939) on yhdysvaltalainen näyttelijä ja laulaja. Avalon vaikutti Bobby Rydellin kanssa Rocco and the Saints -yhtyeessä jo ennen soolouraansa, jota vauhdittivat muiden muassa hitit "Venus" (1959) ja "Why" (1959). Hän oli aikansa teini-idoli. Näyttelijänä Avalon muistetaan Beach Party -elokuvista. Hän palasi niiden pariin Annette Funicellon kanssa vielä 1980-luvun lopulla. == Albumit == * Frankie Avalon (1958) * Swinin' on a Rainbow (1959) * The Young Frankie Avalon (1959) * Summer Scene (1960) * ...And Now About Mr. Avalon (1961) * A Whole Lotta Frankie (1961) * Italiano (1962) * Frankie Avalon's Christmas Album (1962) * 25 All-Time-Greatest Hits (2002) == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset laulajat Luokka:Vuonna 1939 syntyneet Luokka:Elävät henkilöt
Bobby Rydell

Robert Louis Ridarelli eli Bobby Rydell (26. huhtikuuta 1942 – 5. huhtikuuta 2022) oli yhdysvaltalainen laulaja. Hän julkaisi 1960-luvun alussa useita hittejä, kuten "Wild One", "Swingin' School", ”Volare”, ”Sway” ja ”Forget Him”. Rydell oli aikansa teini-idoli. Hän esiintyi musiikkityönsä ohella Kaikkien tyttöjen sankari -elokuvassa (Bye Bye Birdie, 1963), jossa hän jäi uhkean Ann-Margretin varjoon."Rydell, Bobby (1942—)." St. James Encyclopedia of Popular Culture. Gale. 2000. Haettu 21.7.2016 palvelusta HighBeam Research (vaatii tilauksen): https://www.highbeam.com/doc/1G2-3409002151.html Vaikka Rydell jäi pitkälti suppean ajanjakson ilmiöksi, hän jatkoi uraansa myöhempinäkin vuosikymmeninään. ==Lähteet== == Aiheesta muualla == * Luokka:Yhdysvaltalaiset laulajat Luokka:Yhdysvaltalaiset näyttelijät Luokka:Vuonna 1942 syntyneet Luokka:Vuonna 2022 kuolleet
Fabian (näyttelijä)

thumb|Fabian vuonna 1959. Fabiano Anthony Forte eli Fabian (s. 6. helmikuuta 1942 Philadelphia, Pennsylvania, Yhdysvallat) on yhdysvaltalainen laulaja ja näyttelijä. Hän oli 1950–1960-luvun vaihteen teini-idoli esiinnyttyään lukuisia kertoja esimerkiksi American Bandstand -ohjelmassa. Kaikkiaan yksitoista Fabianin kappaletta nousi Billboard Hot 100 -listalle. Niihin lukeutuivat vuoden 1959 hitit ”Tiger”, ”Turn Me Loose”, ”Hound Dog Man” ja ”This Friendly World”. Fabian julkaisi useita hittejä ja esiintyi lukuisissa elokuvissa. Vaikka hän oli etupäässä 1960-luvun idoli, hän ei ole täysin lopettanut uraansa myöhempinäkään vuosikymmeninään. Hänellä on tähti Hollywood Walk of Famella. Fabian poseerasi Playgirlille syyskuussa 1973. Hän on ollut kahdesti naimisissa. == Aiheesta muualla == * Luokka:Yhdysvaltalaiset laulajat Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1942 syntyneet Luokka:Elävät henkilöt
Donna Wilkes

Donna Wilkes (s. 11. marraskuuta 1959) on yhdysvaltalainen näyttelijä. Wilkes on nähty muiden muassa elokuvissa Blood Song (1982) ja Angel (1984). Lisäksi hänet muistetaan 1980-luvulta Päivien viemää -televisiosarjasta. == Aiheesta muualla == * Luokka:Yhdysvaltalaiset näyttelijät Luokka:Vuonna 1959 syntyneet Luokka:Elävät henkilöt
Kuusamon vaakuna

Kuusamon vaakuna on Kuusamon kaupungin tunnus. Sen on suunnitellut heraldikko Kaj Kajander, ja se vahvistettiin käyttöön 23. marraskuuta 1959. Vaakunan selitys on ”punakentässä hopeinen juokseva poro, jonka yläpuolella kultainen revontuli”. Revontulet kuvastavat pohjoista luontoa, ja poro viittaa Lapin tunnuseläimenä aikaan, jolloin Kuusamo oli osa Lappia sen eteläisimpänä kylänä. == Lähteet == * Vaakuna Luokka:Suomen kuntien vaakunat
Rick Savage

Richard ”Rick” Savage (s. 2. joulukuuta 1960 Sheffield) on englantilaisen hard rock -yhtye Def Leppardin basisti ja yksi yhtyeen perustajista. Hänestä käytetään lempinimeä ”Sav”, jotta hän ei sekoittuisi yhtyeen toiseen Rickiin, rumpali Rick Alleniin. ==Lapsuus ja nuoruus== Rick Savage vietti lapsuutensa vanhempiensa Sally ja Ken Savagen, sekä veljiensä Bryanin ja Johnin kanssa Sheffieldissä. Hänen vanhempi veljensä John opetti Savagea soittamaan kitaraa, kun Savage oli kymmenen vuoden ikäinen. Savagen ensimmäisiä kappaleita, joita hän oppi soittamaan vanhalla akustisella kitaralla, oli mm. Rod Stewartin Maggie May. Savage oli nuoruudessaan hyvin kiinnostunut myös jalkapallosta. Noin kymmenvuotiaana hänet valittiin pelaamaan ”Sheffield Schools All-Star” -joukkueeseen. Savage pelasi joukkueessa noin kolme vuotta, kunnes ammattijoukkueiden kuten Sheffield Unitedin ja Sheffield Wednesdayn valmentajat huomasivat hänen kykynsä. Kummatkin joukkueet kutsuivat hänet harjoitteluohjelmaan. Sheffield Wednesday oli ollut jo pitkään liigan pohjalla, kun taas Sheffield Unitedilla oli hyvät tulevaisuudennäkymät. Savage liittyi Sheffield Unitediin. Hän pelasi joukkueessa kaksi vuotta, kunnes hänet erotettiin. Sen jälkeen hän päätti siirtyä musiikin pariin. ==Atomic Mass ja Def Leppard== Rick Savage perusti ensimmäisen, nimettömän yhtyeensä ystävänsä Tony Kenningin kanssa. Siihen kuului myös pari muuta koulukaveria: kitaraa soittanut Peter Doubleday ja laulajana toiminut Nicholas MacKay. Myös Savage itse soitti kitaraa. Yhtye soitti pääosin cover-kappaleita. Pete Willis kuuli nimettömästä yhtyeestä ja kysyi, voisiko hän liittyä siihen. Hänet otettiin vastaan ystävänsä basisti Paul Hampshiren kanssa. Doubleday korvattiin Petellä ja niin oli kasassa yhtye nimeltä Atomic Mass. He eivät koskaan soittaneet maksullisia keikkoja, vaan heidän ainoa oikea esityksensä oli Taptonin voimistelusalissa, jota myös Joe Elliott oli katsomassa. Koulujen päätyttyä vuonna 1977 Savage, Pete ja Tony päättivät pysyä yhdessä yhtyeenä. Koska Pete oli kitaristina parempi, Savage päätti ryhtyä yhtyeen basistiksi. Myöhemmin rumpali Tony korvattiin Rick Allenilla ja Joe Elliott liittyi yhtyeeseen solistiksi ja Steve Clark toiseksi kitaristiksi. Samalla yhtyeen nimi vaihdettiin Def Leppardiksi. ==Yksityiselämä== Savage asuu Sheffieldissä vaimonsa Paigen ja heidän kahden yhteisen poikansa, Scottin ja Tylerin, sekä Paigen tyttären Jordanin kanssa. Savage sairastui 1990-luvulla Bellin halvaukseen, joka aiheutti hänelle kasvojen lihasten heikkenemisen. Hän on parantunut, mutta seuraukset sairaudesta ovat edelleen näkyviä varsinkin hänen ollessa uupunut. ==Lähteet== Luokka:Englantilaiset basistit Luokka:Vuonna 1960 syntyneet Luokka:Elävät henkilöt Luokka:Def Leppardin jäsenet
Joseph P. Allen

Joseph Percival Allen (s. 27. kesäkuuta 1937, Crawfordsville Indiana) on NASAn astronautti. Hän kävi Millsin koulun ja on Indianan Crawfordsvillen lukion vastavalmistunut ja sai humanististen tieteiden kandidaatin tutkinnon matematiikasta ja fysiikasta. ==Aiheesta muualla== *Astronauttibiografia *Joseph P. Allenin elämänkaari Luokka:Yhdysvaltalaiset avaruuslentäjät Luokka:Vuonna 1937 syntyneet Luokka:Elävät henkilöt
Fantastic Mr. Fox – Kekseliäs kettu

Fantastic Mr. Fox – Kekseliäs kettu on vuonna 2009 ensi-iltansa saanut Wes Andersonin ohjaama stop motion -tekniikalla tehty animaatioelokuva, joka perustuu Roald Dahlin lastenromaaniin Kekseliäs kettu. Elokuvan tuotantoyhtiö on 20th Century Fox. Fantastic Mr. Fox on viimeinen 20th Century Foxin elokuva, joka käyttää vuonna 1994 lanseerattua CGI-logoa. == Pääosat == == Aiheesta muualla == * Luokka:Vuoden 2009 yhdysvaltalaiset elokuvat Luokka:Roald Dahlin teoksiin perustuvat elokuvat Luokka:Wes Andersonin ohjaamat elokuvat Luokka:Yhdysvaltalaiset animaatioelokuvat Luokka:Elokuvat ketuista Luokka:20th Century Foxin elokuvat
Pimeän hehku

Pimeän hehku on vuonna 1996 valmistunut, Yle TV2:llä esitetty suomalainen televisiosarja. Vuonna 1996 esitetty alkuperäinen sarja on 13-osainen. Sarjasta tehtiin myös lyhennetty 8-osainen kansainvälinen versio The Kiss of Plutonium, joka esitettiin Yle TV2:lla alkuvuodesta 1999 ja myytiin ainakin Saksaan ja Espanjaan. Pimeä hehku oli suomalaisittain suuri tuotanto, joka työllisti lähes neljääsataa ihmistä Suomessa ja Virossa. Sen tuotannossa pieni lama-ajan budjetti hyödynnettiin tietoisen vaatimattomana visuaalisuutena, metaforana Suomen 1990-luvun alun lamasta. ==Juoni== Pimeän hehku kertoo kuvitteellisen Kansallisen Yrityspankin eli KYP:n alasajosta ja fuusioinnista. Avainhenkilöt taistelevat asemastaan ja omaisuudestaan ja myös heidän läheisensä joutuvat osallisiksi siekailemattomasta valtapelistä. Samaan aikaan Kuolan niemimaalta lähtee KYP:n rahoittama ydinpolttoainelasti Itä-Afrikkaan ja lastin mukana salainen erä tappavaa plutoniumia. Pohjamerellä laivalla syttyy tulipalo ja miehistö saa säteilyvammoja, mutta kuolemanlasti jatkaa matkaansa, kunnes loppunäytös näytellään myrskyävällä Espanjan rannikolla Vigon edustalla. ==Jaksoluettelo== ===Alkuperäinen versio=== Jakso Nimi Ensiesitys 1\. Sopimus 4.9.1996 2\. Murmansk 11.9.1996 3\. Burn Out 18.9.1996 4\. Kylmää sotaa 25.9.1996 5\. Tulta! 2.10.1996 6\. Valinta 9.10.1996 7\. Last Exit 16.10.1996 8\. Devalvaatio 23.10.1996 9\. Säteilevä kuolema 30.10.1996 10\. Kahden tulen välissä 6.11.1996 11\. Bremerhaven 13.11.1996 12\. Myrsky 20.11.1996 13\. Viides laukaus 27.11.1996 ===Kansainvälinen versio=== Jakso Nimi Ensiesitys 1\. Sopimus 13.1.1999 2\. Murmansk 20.1.1999 3\. Tulta! 27.1.1999 4\. Last Exit 3.2.1999 5\. Säteilevä kuolema 10.2.1999 6\. Kahden tulen välissä 17.2.1999 7\. Myrsky 24.2.1999 8\. Viides laukaus 3.3.1999 ==Tekijät== ===Näyttelijät=== ===Käsikirjoittajat=== *Kirsti Manninen (salanimellä Kerttu-Liisa Karjalainen) *Seppo Haavisto (salanimellä Lasse Jaakkola) ===Ohjaaja=== *Ilkka Vanne ===Musiikki=== *Johnny Lee Michaels ===Tuottaja=== *Sirpa Bertling ===Tuotanto=== *TV2 Draamaohjelmat ==Arvioita== Helsingin Sanomien tv-kriitikko Jukka Kajava kirjoitti ensimmäisen jakson olevan ”lähes toivoton paljon asian ja liikojen henkilöiden kirpputori”, mutta toisesta jaksosta alkaen tarina alkoi vetää mukaansa. Hänestä käsikirjoittajat eivät ole ymmärtäneet, että näin monipolvinen tarina pitäisi aloittaa vain muutaman ihmisen näkökulmasta eikä vyöryttää heti kaikkia näyttämölle. Pankkimaailman intrigien kuvaamisessa Pimeän hehku tuli hänestä jälkijunassa loistokkaan Hyvä veli -sarjan (1995) perässä. Kajava kehui Ilkka Vanteen ohjausta ja etenkin Mikk Mikiverin, Mari Rantasilan, Tapani Pertun, Ritva Oksasen ja Martti Pennasen roolitöitä. == Lähteet == == Aiheesta muualla == * Yle Elävä arkisto: Pimeän hehku Luokka:1990-luvun rikossarjat Luokka:1990-luvun suomalaiset draamasarjat Luokka:Suomalaiset rikossarjat Luokka:Yle TV2:n televisio-ohjelmat
Ellen Datlow

Ellen Datlow (s. joulukuu 1949) on yhdysvaltalainen antologisti ja kriitikko. Hän toimi pitkään Omni-lehden toimittajana. Hän oli myös pitkään Scifi.com- sivuston novellijulkaisun Scifictionin päätoimittaja. == Suomennetut toimitustyöt == * * * == Aiheesta muualla == * Eija Elo: Ei vain verestä. Aikakone 4/1990. * Johanna Sinisalo: Ensimmäinen kerta. Aikakone 3/1991. * Eija Elo: Aavistus verta. Aikakone 1/1993. Luokka:Yhdysvaltalaiset toimittajat Luokka:Vuonna 1949 syntyneet Luokka:Elävät henkilöt
Patrick Süskind

Patrick Süskind (s. 26. maaliskuuta 1949) on saksalainen kirjailija. Hänen esikoisromaaninsa Parfyymi (1985) oli sekä arvostelu- että myyntimenestys. ==Elämä ja ura== Süskind opiskeli historiaa Saksassa ja Ranskassa. Hänestä tuli yksi Saksan suosituimmista näytelmäkirjailijoista monologinäytelmällään Kontrabasso (kuunnelmana nimellä Bassoviulu) vuodelta 1981. Süskind on myöhemminkin kirjoittanut erityisen paljon draamaa, kuten televisiosarjojen ja elokuvien käsikirjoituksia. Süskindin esikoisromaani on vuonna 1985 ilmestynyt Parfyymi (Das Parfum). Tuoksuista ja hajuvesistä kertovasta, 1700-luvun Ranskaan sijoittuvasta historiallisesta romaanista tuli kansainvälinen suurmenestys, ja se palkittiin World Fantasy Awardilla vuonna 1987. Kirjasta on vuonna 2006 valmistunut samanniminen elokuva<. Pienoisromaani Kyyhkynen (Die Taube, 1987) kuvaa yhden päivän tapahtumia erakkomaisen pankkivirkailijan elämässä. Hän löytää ovensa edestä kyyhkysen, ja hänen elämänsä järkkyy. Parfyymin jälkeen Süskind vetäytyi julkisuudesta. Hän ei kommentoi kirjoituksiaan, anna haastatteluja tai julkaise valokuvia itsestään. Hän ei myöskään suostunut ottamaan vastaan Parfyymistä myönnettyjä kirjallisuuspalkintoja. ==Suomennetut teokset== * Kontrabasso, suom. Esko Elstelä, Helsinki: Työväen Näyttämöiden Liitto 1983 (Näytelmämoniste) – Bassoviulu: kuunnelma (Der Kontrabass, 1981), sovitettu Esltelän suomennoksen pohjalta. Helsinki: Yleisradio 1985 * Parfyymi: erään murhaajan tarina (Das Parfüm), suom. Markku Mannila, Helsinki: Otava 1986 ISBN 951-1-08680-4 * Kyyhkynen (Die Taube); suom. Markku Mannila, Helsinki: Otava 1988 ISBN 951-1-09868-3 ==Lähteet== Luokka:Saksalaiset kirjailijat Luokka:Vuonna 1949 syntyneet Luokka:Elävät henkilöt
Ammanniat

Ammanniat (Ammannia) on punavartisten vesikasvien suku. Siihen kuuluu 25–30 lajia, joita tavataan Euroopassa, Australiassa, Aasiassa, Afrikassa ja Amerikoissa. Niillä on punertavat lehdet ja köynnöstävä kasvutapa. Monia ammannialajeja käytetään akvaariokasveina. Niitä kutsutaan myös konjakkikasveiksi. Joistakin taas on tullut riisipeltojen rikkakasveja. == Lajeja == * siroammannia (Ammania gracilis) * kiehkura-ammannia (Ammania senegalensis) == Lähteet == == Aiheesta muualla == * Finto: Kassu – Kasvien suomenkieliset nimet: Ammannia * ITIS: Ammannia * United States Department of Agriculture (USDA): Ammannia * Flora of China: Ammannia Luokka:Rantakukkakasvit Luokka:Akvaariokasvit
Flamingo Las Vegas

Flamingo Las Vegas on hotelli ja kasino Las Vegas Stripin varrella Paradisessa Nevadassa. Flamingon perusti pahamaineinen gangsteri Bugsy Siegel vuonna 1946. Flamingossa on 3 626 huonetta, ja sen hotellialueen yhteispinta-ala on 7 153 m². Flamingon teemana ovat South Beach ja Neo-Retro. Hotellin omistaa nykyään Harrah’s Entertainment. Flamingolla on ollut vuosien saatossa monta nimeä: sen nimi oli vuosina 1950–1952 The Flamingo, 1952–1974 The Fabulous Flamingo, 1974–1999 Flamingo Hilton ja vuodesta 1999 alkaen Flamingo. Flamingo oli myös 83 metrin korkeudellaan Las Vegasin korkein rakennus vuosina 1965–1969. == Aiheesta muualla == *Flamingon kotisivut Luokka:Las Vegasin hotellit Luokka:Las Vegasin kasinot
Verkkolehdet

Verkkolehdet (Aponogeton) on vesikasvisuku, jonka monet jäsenet ovat suosittuja akvaariokasveja. Verkkolehdet elävät luonnossa trooppisilla vesialueilla Aasiassa, Afrikassa ja Australiassa. Sukuun kuuluu 45–50 lajia ja ne risteytyvät helposti, joten lajinmääritys on hankalaa. Suvun nimilaji verkkolehti (Aponogeton madagascariensis) verkkomaisine lehtineen on kotoisin Madagaskarilta. Akvaariokasviksi keräämisen pelättiin aiemmin tehneen kasvista uhanalaisen sen luonnollisilla kasvupaikoilla, mutta sitä on löydetty laajemmilta alueilta.Tropica == Tuntomerkit == Verkkolehdillä on lyhyt juurakko, joka voi olla mukulamainen. Lehtiasento on kierteinen. Ruodillisten lehtien lapa on toisinaan ikkunamainen. Lavassa on vahva keskisuoni, sen kanssa samansuuntaisia suonia ja vahvat poikittaissuonet. Kasvit ovat tavallisesti yksikotisia eli hede- ja emikukat sijaitsevat samassa kasviyksilössä. Kukinto on pitkävanainen ja usein tiheän tähkämäinen. Siinä on melko pienet ja perättömät kukat, vaikka niissä on usein enemmän tai vähemmän huomiota herättävät kehälehdet. Koko kukinto on värikäs. Joillakin lajeilla kukat ovat vastakohtaisia. Emikukissa on joutoheteitä ja kahdesta yhdeksään emilehteä, jotka ovat erillisiä ja vuorottain kehälehtien kanssa. Kukassa on myös mesiäisiä. Kussakin emilehdessä on 1–12 siemenaihetta pohjaistukkaan kiinnittyneinä. Kukan osia voi olla vielä hedelmässä jäljellä. Siementä peittää limakerros, ja sen sisällä on vihreä tai valkoinen alkio.Stevens 2001–, Viitattu 4.11.2014 == Verkkolehtien anatomiaa == Kasvullisten varsien kärkikasvusolukko (apikaalimeristeemi) on ainakin useimmiten kahtia jakautuva. Varressa ei ole johtojänteitä, mikä on sopeutuma vesielämään. Maitiaisputkia on, ja ne ovat nivelikkäitä. Siitepölyhiukkanen on monosulkaattinen, siinä on yksi iturako. Siemenkuoressa on ilmakanavia ja sen sisin kerros (endotegmen) on tanniinipitoinen tai se on erilaistumaton ja läpikuultava. == Akvaarioissa suosittuja lajeja == * kurttuverkkolehti (Aponogeton boivinianus) * rusoverkkolehti, piikkiverkkolehti (Aponogeton crispus) * australianverkkolehti (Aponogeton elongatus) * pikkuverkkolehti (Aponogeton loriae) * verkkolehti, verkkolehtikasvi (Aponogeton madagascariensis) * kellusverkkolehti (Aponogeton natans) * nahkaverkkolehti (Aponogeton rigidifolius) * poimuverkkolehti (Aponogeton ulvaceus) * aaltoverkkolehti (Aponogeton undulatus) == Lähteet == * Stevens, P. F. 2001– : Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. Viittaus 4.11.2014 === Viitteet === == Aiheesta muualla == * Finto: Kassu – Kasvien suomenkieliset nimet: Verkkolehdet (Aponogeton) * Suomen Lajitietokeskus: Verkkolehdet – Aponogeton Luokka:Alismatales Luokka:Akvaariokasvit
Kriinumit

Kriinumit (Crinum) on narsissikasvien suku, johon kuuluu noin 100 lajia. Ne kasvavat sipuleista ja kasvattavat komean kellomaisen kukan lehdettömän kukkavarren päähän. Lehdet ovat sileälaitaiset, pitkulaiset. Kriinumeita kasvaa tropiikissa jokien ja lampien reunoilla. Jotkin lajit ovat näyttäviä akvaariokasveja. Niitä on kotoisin Afrikasta ja Aasiasta. Myös kuivalla maalla eläviä kriinumeita viljellään koristekasveina. == Lajeja == === Akvaariossa === * Kurttukriinumi (Crinum natans) (vanhentunut linkki) * Isokriinumi, siaminkriinumi (Crinum thaianum) === Koristekasveina === * Aasiankriinumi (Crinum asiaticum) * Kapmaankriinumi (Crinum moorei) * Tarhakriinumi (Crinum × powellii) == Lähteet == == Aiheesta muualla == * Suomen Lajitietokeskus: Kriinumit (Crinum) * Kassu – Kasvien suomenkieliset nimet: Kriinumit (Crinum) * ITIS: Crinum * United States Department of Agriculture (USDA): Crinum * Flora of China: Crinum * Pherobase: Floral volatiles of Genus Crinum Luokka:Narsissikasvit Luokka:Akvaariokasvit
Bakopat

Bakopat eli rasvalehdet (Bacopa) on ratamokasveihin (Plantaginaceae) kuuluva vesikasvien suku. Siihen kuuluu 70–100 lajia. Joitakin lajeja käytetään rohdoskasveina: ihonhoidossa tai älylääkkeinä eli nootropiineina. Bakopien suvussa on myös suosittuja akvaariokasveja. Niillä on paksut, vahapintaiset lehdet, joten kalat eivät yleensä syö niitä. == Lajeja == * isobakopa (isorasvalehti) Bacopa caroliniana * pikkubakopa (pikkurasvalehti) Bacopa monnieri * Bacopa lanigera == Lähteet == == Aiheesta muualla == * Finto: Kassu – Kasvien suomenkieliset nimet: Bacopa Luokka:Ratamokasvit Luokka:Akvaariokasvit
Näin puhui Zarathustra

__NOTOC__ Näin puhui Zarathustra. Kirja kaikille eikä kenellekään () on saksalaisen filosofi Friedrich Nietzschen tunnetuin teos, jota hän myös itse piti tärkeimpänään.Nietzsche, Friedrich: Ecce homo, esipuhe. Kirja on rakenteeltaan kaunokirjallinen, mutta sisällöltään filosofinen. Nietzsche kirjoitti ja julkaisi teoksen neljänä eri osana vuosina 1883–1885. Se ei kuitenkaan saanut suurta suosiota heti ilmestyessään vaan vasta myöhään 1900-luvun puolella. Kirjan näennäisenä päähenkilönä on iranilainen profeetta Zarathustra, joka kuitenkin levittää Nietzschen ajatuksia, ei historiallisen esikuvansa eli zarathustralaisuuden perustajan aatteita. Kirjassa on monia Nietzschen filosofian pääkohtia kuten ”ennustus” yli-ihmisestä, ikuisen paluun käsite ja ajatus tahdosta valtaan ihmiskunnan pohjimmaisena motivaationa. Zarathustra kritisoi kirjan aikana useasti uskontoja ja valtioita, syyttäen niitä ihmisen voiman rappeuttamisesta. Kuuluisa lause ”Jumala on kuollut” esiintyy tässä kirjassa. Nietzsche kirjoitti lauseen jo aiemmin teokseen Iloinen tiede, mutta vasta tässä teoksessa lauseesta tuli kuuluisa. Myös sitaatti ”Menossa naisiin, älä unohda piiskaa!” on tästä kirjasta. Nietzsche selitti ja jatkoi monia kirjan teemoja seuraavassa teoksessaan Hyvän ja pahan tuolla puolen. Richard Strauss sävelsi teoksen innoittamana sävelrunon Also sprach Zarathustra. == Vastaanotto == Kirjallisuudentutkija Harold Bloom kutsui Näin puhui Zarathustraa ”lukukelvottomaksi”. Kriitikko Piero Scaruffin mielestä Nietzschen teos sisältää epäselvää, teennäistä ja vähämerkityksistä ajattelua. Hänestä Nietzschellä ei ollut mitään sanottavaa. == Lähteet == == Kirjallisuutta == * * == Aiheesta muualla == * Nietzsche, Friedrich: Also sprach Zarathustra Gutenberg-projekti * Ojala, Antti: Dionysos vastaan ristiinnaulittu. Kiiltomato.net 22.6.2015. Luokka:Friedrich Nietzschen teokset Luokka:Vuoden 1885 kirjat
Participatory Culture Foundation

Participatory Culture Foundation (PCF) on yhdysvaltalainen voittoa tavoittelematon säätiö, jonka tavoitteena on "mahdollistaa ja tukea itsenäistä, yrityksistä riippumatonta luovuutta ja poliittista aktiivisuutta". Säätiö perustettiin helmikuussa 2005 ja se toimii Worcesterista, Massachusettsista käsin. PCF:ia edelsi projekti nimeltä Downhill Battle. PCF:in ensisijainen projekti on täysin ilmainen ja avoimen lähdekoodin omaava Internet-televisioalusta Miro. Aiemmin Miro tunnettiin myös nimellä Democracy Player. PCF on vastaanottanut taloudellista tukea Rappaport Family Foundationilta, Mitch Kaporin Open Source Applications Foundationilta, Surdna Foundationilta, Knight Foundationilta sekä lukuisilta yksityisiltä tukijoilta. Mozilla Foundation suuntasi oman stipendinsä PCF:in avoimen lähdekoodin videoprojekteihin toukokuussa 2007. ==Lähteet== ==Aiheesta muualla== * Participatory Culture Foundation * Participatory Culture Foundation projektit ** Miro Media Player ** Broadcast Machine ** VideoBomb ** Channel Guide Luokka:Yhdysvaltalaiset säätiöt
Miro (sovellus)

Miro (ent. Democracy Player) on Participatory Culture Foundationin kehittämä avoimen lähdekoodin Internet-televisionkatseluohjelma Linux-, Windows- ja Mac OS X -käyttöjärjestelmille. Miro koostuu sisäänrakennetusta RSS- verkkosyötteenlukijasta, BitTorrent-ohjelmasta sekä videotoistimesta (Linuxissa Xine-, Mac OS X:ssä Quicktime- ja Windowsissa VLC-pohjainen). Miron avulla voi esimerkiksi seurata ja tallentaa videoita eri videopalveluista, kuten YouTubesta tai Google Videosta, katsella tavallisimpia videotiedostoja, seurata videopodcasteja ja ladata videoita BitTorrentista. Miron saa ladattua ilmaiseksi sen kotisivuilta. == Lähteet == ==Aiheesta muualla== * Miron kotisivu * Participatory Culture Foundation * FLOSS Manualsin suomenkielinen Miro-käyttöopas Luokka:Mediasoittimet Luokka:Vapaat ohjelmistot
Keiholehdet

Keiholehdet (Sagittaria) on vesikasvien suku, jonka monet lajit ovat suosittuja akvaariokasveja. Joidenkin lajien meheviä juurakoita käytetään ravinnoksi Pohjois-Amerikassa ja Itä-Aasiassa. Suvun lajit risteytyvät helposti. Suomessa elää kaksi keiholehtien sukuun kuuluvaa lajia: pystykeiholehti ja kelluskeiholehti. == Keiholehtilajeja == * amerikankeiholehti (Sagittaria latifolia) * kelluskeiholehti (Sagittaria natans) * leveäkeiholehti (Sagittaria platyphylla) * pystykeiholehti (Sagittaria sagittifolia) * kapeakeiholehti (Sagittaria subulata) Akvaarioissa suosittuja lajeja: * leveäkeiholehti, leveälehtinen sagittaria Sagittaria graminea * kelluskeiholehti, kelluva keiholehti Sagittaria natans * pystykeiholehti, keiholehti Sagittaria sagittifolia * kapeakeiholehti, suorakeiholehti Sagittaria subulata == Lähteet == == Aiheesta muualla == * Finto: Kassu – Kasvien suomenkieliset nimet: Sagittaria *Keiholehdet (Sagittaria) Luokka:Sarpiokasvit Luokka:Akvaariokasvit
Seitsemäs manner

Seitsemäs manner (Der siebente Kontinent) on vuonna 1989 julkaistu elokuva, jonka on kirjoittanut ja ohjannut Michael Haneke. Se on hänen filmografian ja niin sanotun Glaciation Trilogyn ensimmäinen elokuva. (Seuraajat; Bennyn video ja 71 katkelmaa). Ennen elokuvaa Haneke oli työskennellyt jo vuosia teatterin ja television parissa. Kyseinen teos kuvaa keskiluokkaisen itävaltalaisen perheen turruttavaa arkea, ja lopulta, sen hajoamista. == Elokuva == Haneke sai idean elokuvaan lehtiartikkelista. Kyseisessä artikkelissa selitettiin yksityiskohtaisesti syyt tapahtumille, mutta Haneke halusi kertoa elokuvan antamatta vastauksia. Han haluaa katsojan itse pohtia mahdollisia syitä. Hanekella oli aluksi ongelmia löytää oikea tapa kirjoittaa tarina. Lopulta hän kirjoitti käsikirjoituksen kuukaudesssa. Käsikirjoitus piti aluksi tuottaa tv- elokuvana, mutta tekstistä ei tykätty, joten siitä lopulta tuli teatterielokuva. Elokuvan tyyliä on verrattu muun muassa toiseen elokuvaan, Jeanne Dielman (1975, Chantal Akerman). ==Palkinnot== Elokuva sai kaksi palkintoa: *Ernest Artaria -palkinto, Locarnon elokuvajuhlat, 1989 *Georges Delerue -palkinto musiikin käytöstä, Flanderin elokuvajuhlat, 1989 ==Pääosat== ==Lähteet== Luokka:Vuoden 1989 elokuvat Luokka:Itävaltalaiset elokuvat Luokka:Draamaelokuvat Luokka:Michael Haneken ohjaamat elokuvat
Kloraatti

Kloraatti on kloorihaposta peräisin oleva anioni, jonka kemiallinen kaava on ClO3-. Kloraatit ovat voimakkaita hapettimia, ja kloorin hapetusluku kloraatti-ionissa on +V. Kloraatit ovat yleensä hyvin vesiliukoisia. Kuumennettaessa kloraatit hajoavat, jolloin muodostuu lämpötilasta riippuen joko perkloraatteja ja klorideja tai happea ja klorideja: 4 KClO3 → 3 KClO4 \+ KCl 2 KClO3 → 2 KCl + 3 O2 Hapot hajottavat kloraatti-ionin perkloraatiksi ja klooridioksidiksi: 3 ClO3- \+ 2 H+ → 2 ClO2(g) + ClO4- Voimakkaat pelkistimet pelkistävät kloraatti-ionin kloridiksi: ClO3- \+ 3 Zn + 6 H+ → Cl- \+ 3 Zn2+ \+ 3 H2O Kloraatit tulisi pitää erillään orgaanisista tai helposti hapettuvista materiaaleista, koska ne muodostavat herkästi syttyviä tai räjähtäviä seoksia. Kloraatteja käytettiin paljon pyrotekniikassa; tosin niiden käyttö väheni epävakaudesta johtuen. == Kloraatteja == *Bariumkloraatti, BaCl2O6/Ba(ClO3)2, CAS-numero 13477-00-4 *Kaliumkloraatti, ClKO3/KClO3, CAS-numero 3811-04-9 *Natriumkloraatti, NaClO3, CAS-numero 7775-09-9 == Lähteet == * Luokka:Anionit
Natalie Gregory

Natalie Gregory (s. 20. lokakuuta 1975) on yhdysvaltalainen näyttelijä. Hän esiintyi nimiroolissa vuoden 1985 Liisassa Ihmemaassa ja lisäksi muun muassa Jenniferin äänenä Oliverissa ja kumppaneissa (1988). Uransa huipulla hän oli ehdolla Young Artist Awardin saajaksi. == Aiheesta muualla == * Luokka:Yhdysvaltalaiset näyttelijät Luokka:Vuonna 1975 syntyneet Luokka:Elävät henkilöt
Joey Lawrence

Joseph "Joey" Lawrence (s. 20. huhtikuuta 1976) on yhdysvaltalainen näyttelijä ja muusikko. Hän tuli 1980–1990-luvuilla tunnetuiksi Gimme a Break! -show'sta sekä televisiosarjasta Kullannuppu. Hänelle myönnettiin vuonna 1993 Young Artist -palkinto. Lawrence päätti näyttelijäntöidensä ohessa ryhtyä levyttäväksi artistiksi. Hän osallistui vuonna 2006 Yhdysvaltain Dancing with the Stars -kilpailuun. Lawrencen molemmat veljet, Matthew ja Andrew Lawrence, ovat itsekin näyttelijöitä. == Aiheesta muualla == * Luokka:Yhdysvaltalaiset televisionäyttelijät Luokka:Yhdysvaltalaiset laulajat Luokka:Vuonna 1976 syntyneet Luokka:Elävät henkilöt Luokka:Yhdysvaltalaiset lapsinäyttelijät
Teräsvilla

Teräsvilla on ohuista teräslangoista tehtyä mattoa, jota käytetään pintojen hiomiseen ja puhdistukseen. Langat valmistetaan höyläämällä pyöreä teräslanka poikkileikkaukseltaan monikulmion muotoiseksi. Leikkuutavasta riippuen saadaan monenlaisia lankoja, joissa koko langan pituudelta voi olla esimerkiksi kolme tai neljä särmää; yhtä hyvin poikkileikkaus voi olla vaikkapa sirpin muotoinen. Särmien kulma eli terävyys, kuten myös käytetyn teräksen kovuus vaikuttaa teräsvillan karkeuteen. Karkeampi teräsvilla on myös tehty paksummista langoista kuin hienompi. Leikkaamisessa ei ole pakko käyttää öljyä, jolloin saadaan täysin puhdasta teräsvillaa. Vastaavaa villaa myös valmistetaan pehmeämmistä metalleista, kuten pronssista tai alumiinista Teräsvillan etu verrattuna hiekkapaperiin on se, että langanmyötäiset kaapivat särmät eivät aiheuta pintaan naarmuja yhtä helposti, kuin hiekanjyvästen pistemäiset kärjet. Teräsvillalaadut karkeimmasta hienoimpaan ovat: 4 - 3 - 2 - 1 - 0 - 00 - 000 - 0000. Teräsvillaa käytetään yleensä maalin hiomiseen. Sitä voidaan käyttää myös puhdistukseen, jolloin siihen voi olla sekoitettuna myös saippuaa. Joskus yhdistelmää kutsutaan saippuavillaksi. Hieno teräsvilla on helposti syttyvää ja märkänäkin palavaa. Se tulee suojata kipinöiltä ja pitää erossa virtalähteistä, sillä jo 9 voltin pariston riittää kuumentamaan hienon villan syttymispisteeseen. Ominaisuutta voi myös hätätapauksessa hyödyntää käyttämällä teräsvillaa taulana. ==Teräshankaussieni== Teräshankaussieni, tunnetaan myös nimellä metallinen hankaussieni, on kotikäyttöön suunnattu, vaativaan puhdistukseen tarkoitettu siivousväline. Se on erityisen soveltuva pinttyneen tai pohjaan palaneen lian puhdistamiseen. Yksi teräshankaussienen huonoista puolista on se, että se saattaa naarmuttaa puhdistetun kohteen pintaa. ==Katso myös== * Mikrokuitu#Puhdistus ja siivous == Lähteet == == Aiheesta muualla == Luokka:Työkalut
Matthew Lawrence

Matthew William Lawrence (s. 11. helmikuuta 1980 Abington, Pennsylvania, Yhdysvallat) on yhdysvaltalainen näyttelijä. Hän esiintyi muun muassa Jack Hunterin roolissa televisiosarjassa Isojen poikien leikit. Lawrence oli ehdolla Young Artist Awardin saajaksi vuosina 1989, 1992, 1993, 1995, 1996 ja 1997. Myös hänen veljensä Joey ja Andrew ovat näyttelijöitä. == Aiheesta muualla == * Luokka:Yhdysvaltalaiset näyttelijät Luokka:Vuonna 1980 syntyneet Luokka:Elävät henkilöt Luokka:Yhdysvaltalaiset lapsinäyttelijät
Danielle Fishel

Danielle Christine Fishel (s. 5. toukokuuta 1981 Mesa, Arizona, Yhdysvallat) on yhdysvaltalainen näyttelijä. Hän on esiintynyt muun muassa Topanga Lawrencen roolissa televisiosarjassa Isojen poikien leikit. Fishel on nähty myös useissa elokuvissa. Hän oli joulukuussa 1998 Seventeen-lehden kannessa. Fishel on palkittu YoungStarilla vuonna 1998. Hän oli uudelleen ehdolla 2000. Hän on lisäksi ollut ehdolla kahden Young Artist -palkinnon saajaksi vuosina 1996 ja 1997. == Aiheesta muualla == * Luokka:Yhdysvaltalaiset lapsinäyttelijät Luokka:Yhdysvaltalaiset televisionäyttelijät Luokka:Vuonna 1981 syntyneet Luokka:Elävät henkilöt
Ben Savage

Bennett Joseph "Ben" Savage (s. 13. syyskuuta 1980 Chicago, Illinois, Yhdysvallat) on yhdysvaltalainen näyttelijä. Hänet muistetaan muun muassa Cory Matthewsin roolista televisiosarjassa Isojen poikien leikit. Savage on näyttelijä Fred Savagen veli. == Aiheesta muualla == * Luokka:Yhdysvaltalaiset lapsinäyttelijät Luokka:Yhdysvaltalaiset televisionäyttelijät Luokka:Vuonna 1980 syntyneet Luokka:Elävät henkilöt
Fred Savage

Fredrick Aaron ”Fred” Savage (s. 9. heinäkuuta 1976) on yhdysvaltalainen näyttelijä. Hän näytteli varhaisteini-ikäisenä pääosaa palkitussa televisiosarjassa Kesä 68 (The Wonder Years, 1988–1993). Stanfordin yliopistosta valmistunut Savage on myöhemmällä iällään tehnyt myös ohjaustöitä. Savage on ollut ehdolla kahden Emmy-palkinnon ja kahden Golden Globen saajaksi. Hän voitti vuosina 1987, 1988 ja 1989 kolme Young Artist -palkintoa. Hän on näyttelijä Ben Savagen veli. == Lähteet == == Aiheesta muualla == * Luokka:Yhdysvaltalaiset lapsinäyttelijät Luokka:Yhdysvaltalaiset televisionäyttelijät Luokka:Yhdysvaltalaiset televisio-ohjaajat Luokka:Vuonna 1976 syntyneet Luokka:Elävät henkilöt
Archetype

__NOTOC__ Archetype on yhdysvaltalaisen industrial metal-yhtyeen Fear Factoryn viides studioalbumi. Sen julkaisi 20. huhtikuuta vuonna 2004 levy-yhtiö Liquid 8. Toisin kuin yhtyeen aiemmat levyt, albumi ei ole konseptialbumi. Musiikillisesti albumi palaa Demanufacture-albumin tyyliin, mistä monet yhtyeen fanit pitivät. Archetype julkaistiin myös rajoitettuna painoksena digipak-versiona, joka sisälsi bonus-DVD:n. Riippuen siitä, mistä digipak- versio on ostettu, DVD sisältää joko materiaalia heidän Australian- kiertueeltaan ja videon kappaleelle "Cyberwaste" tai materiaalia albumin tekovaiheesta. Albumi debytoi Yhdysvalloissa Billboard 200 -listan sijalla 30. Suomessa se nousi niin ikään virallisen albumilistan sijalle 30. == Kappaleet == Kaikki kappaleet säveltänyt Raymond Herrera ja Christian Olde Wolbers sekä sanoittanut Burton C. Bell, ellei toisin mainittu. # # # # # # # # # # # # # === Rajoitetun painoksen bonus-DVD === # * # == Kokoonpano == * Burton C. Bell − laulu * Christian Olde Wolbers − kitara, basso, taustalaulu * Byron Stroud − basso (Live) * Raymond Herrera − rummut * John Bechdel − kosketinsoitin == Arvostelut == * Allmusic: Allmusic review * Chronicles of Chaos: Chronicles of Chaos: Album review * Desibeli.net: * Imperiumi.net: Imperiumi.net: Levyarvio * Soundi: Soundi: Levyarvio == Lähteet == == Aiheesta muualla == * * Luokka:Fear Factoryn albumit Luokka:Vuoden 2004 albumit
People+Arts

People+Arts (ennen Liv) on viihteeseen keskittynyt televisiokanava, joka on suunnattu Espanjaan, Portugaliin sekä Latinalaiseen Amerikkaan. Kanavan omistaa Discovery Networks. People+Artsin ohjelmisto on sekoitus brittiläisiä televisiosarjoja, tositelevisio-ohjelmia, harrastusohjelmia sekä joitakin yhdysvaltalaisia sarjoja. Kanavan ohjelmisto esitetään joko sarjojen alkuperäisellä kielellä tekstitettynä portugaliksi tai dubattuna espanjaksi. BBC omisti 50 prosenttia televisiokanavasta vuoteen 2010 asti, kunnes myi omistuksensa Discoverylle 156 miljoonalla dollarilla. == Ohjelmistoa == * Brittiläisiä sarjoja ** Paritellen ** Doctor Who ** Kelmien kerho ** Hotel Babylon (vain Latinalaisessa Amerikassa) ** Konttori * Yhdysvaltalaisia sarjoja ** Hurja muodonmuutos ** Rouva presidentti (vain Euroopassa) ** Dirt * Tosi-TV-sarjoja ** American Chopper ** Miami Ink ** Muodin huipulle ** Vaimot vaihtoon == Lähteet == == Aiheesta muualla == * People+Arts Portugal. * People+Arts Latinalainen Amerikka. Luokka:BBC:n televisiokanavat Luokka:Vuonna 1990 perustetut televisiokanavat
Gostinyi Dvor

Gostinyi Dvor () on Pietarin suurin tavaratalo ja ostoskeskus, jonka pinta-ala on 53 000 m². Rakennus valmistui vuosina 1757–1785 ja sitä pidetään yhtenä maailman vanhimmista ostoskeskuksista. Rakennus on kokonaisen korttelin kokoinen ja sijaitsee Nevski prospektin varrella. == Lähteet == == Aiheesta muualla == Luokka:Pietarin rakennukset ja rakennelmat Luokka:Kauppakeskukset
BBC Entertainment

BBC Entertainment on kansainvälinen televisiokanava, jonka ohjelmisto koostuu komediasta, draamasta sekä viihdeohjelmista, jotka on tuottanut BBC tai jokin muu brittiläinen televisiotuotantoyhtiö. Lokakuussa 2006 BBC Entertainment korvasi BBC Prime Asian Singaporessa, Hongkongissa, Thaimaassa ja Etelä- Koreassa. Kanava aloitti saman vuoden joulukuussa Malesiassa. BBC Entertainment aloitti Intiassa toukokuussa 2007. Kanavaa on mahdollista katsoa myös Puolassa, jossa se aloitti joulukuussa 2007. BBC Entertainment on kokonaan BBC Worldwiden omistama. Suomessa kanavan korvasi 13. huhtikuuta 2015 BBC Brit. == Aiheesta muualla == * BBC Entertainmentin kotisivut. * BBC aloittaa uuden tv-kanavan. Entertainment Luokka:Vuonna 2006 perustetut televisiokanavat
Juha Lehti

Juha Lehti (s. 24. maaliskuuta 1960Sir Elwoodin hiljaiset värit julkaisee pian uuden albumin, kertoo Juha Lehti – ”Emme kertoneet kenellekään, missä vaiheessa levy on”. Helsingin Sanomat 23.3.2020. Viitattu 23.3.2020. Helsinki) on suomalainen, Sir Elwoodin hiljaiset värit -yhtyeestä tunnettu laulaja, lauluntekijä ja kitaristi. Lehti on tehnyt suuren osan yhtyeensä kappaleista kuten "Neiti Kevät", "Älä mee" ja "Pahaa verta". Juha Lehden ja Sir Elwoodin musiikkia on nimitetty "keskiolutjatsiksi".Sir Elwoodista tuli Juha Lehden elämäntyö. Turkulainen 18.3.2015. Viitattu 8.7.2017. Myös Lehden tulkinta Juice Leskisen alun perin Sakari Kuosmaselle tekemästä "Rakkauden haudalla" -kappaleesta on saanut paljon radiosoittoa. Juha Lehti on esiintynyt Junnu Saaresahon kanssa nimellä Sir Elwood Duo. Vuonna 2017 Lehti teki roolin elokuvassa Armomurhaaja. Juha Lehti on amerikkalaisen jalkapallon Suomen mestari vuodelta 1982.https://www.hs.fi/kaupunki/vantaa/art-2000008424680.htmlhttps://www.helsinkiroosters.com/joukkueet/miehet/vaahteraliiga/roosters- legendat/ ==Lähteet== == Aiheesta muualla == * Sir Elwoodin hiljaiset värit -yhtyeen viralliset verkkosivut * Juha Lehti – Mies lager-musiikin takaa (Selvis 2/2004) Luokka:Suomalaiset rocklaulajat Luokka:Suomalaiset rockmuusikot Luokka:Suomalaiset kitaristit Luokka:Suomalaiset sanoittajat Luokka:Suomalaiset rockmusiikin säveltäjät Luokka:Suomalaiset amerikkalaisen jalkapallon pelaajat Luokka:Vuonna 1960 syntyneet Luokka:Elävät henkilöt